tráyo vā́ imé lokā́ imé lokā́ ukhā íti vádantó 'tho anyò 'nyásyai prā́yaścityai yadī́tarā bhetsyate 'thétarasyām bhariṣyāmo yadī́tarāthétarasyāmíti na táthā kuryādyo vā́ eṣá nidhíḥ prathamò 'yaṃ sá loko yaḥ pū́rva uddhírantárikṣaṃ tadya úttaro dyauḥ sā́tha yádetáccaturthaṃ yájurdíśo haiva tádetā́vadvā́ idaṃ sárva yā́vadimé ca lokā́ díśaśca sa yadátropāháredáti tádrecayedyádu vaí yajñé'tiriktaṃ kriyate yájamānasya táddviṣántam bhrā́tr̥vyamabhyátiricyate yádu bhinnā́yai prā́yaścittirúttarasmiṃstádanvākhyā́ne